Forrest F. Dryden

Si Forrest Fairchild Dryden (Desyembre26, 1864 – Hulyo20, 1932) iyo an nagin presidente kan Prudential Insurance Company of America (ngonyan, Prudential Financial) poon 1912 sundo 1922.  An Prudential tinugdas kan  saiyang ama, si John F. Dryden, na saro man na senador nin Estados Unidos, nagrerepresentar kan New Jersey.

Kaamayi nin buhay
Si Dryden namundag sa Bedford, Ohio kan Desyembre 26, 1864.  Siya aki ni John Fairfield Dryden (1839–1911) asin Cynthia Jennings (née Fairchild) Dryden (1842–1916). An ama niya, si John F. Dryden iyo an kagtugdas asin presidente kan Prudential Insurance Company.  An saiyang tugang na babae, si Susan naagom si Anthony R. Kuser. An saindang aki, si John Dryden Kuser, sobrino niya, nagin senador nin estado asin agom na enot ni  Brooke Astor.

Si Dryden nagklase sa Newark Academy asin dangan sa Phillips Academy sa Andover.

Karera
Siya nagpoon magtrabaho sa Prudential Insurance Company kan 1888. Siya nagin superintendente sa opisna nin Prudential sa Elizabeth New Jersey kan 1889. Nag'ayon siya sa Hunta Direktiba asin nagkapot katongdan bilang sekretaryo kan 1890. Dangan kan taon na idto, siya napili na sekretaryo kan kompanya. Durante kan  paglingkod kan saiyang ama bilang senador para sa New Jersey, siya an nagin presidenteng akting sa Prudential. Si Dryden nataas komo ikatolong bise presidente kan 1903, ikaduwang bise presidente kan 1906 asin bise presidente kan 1911.

Sa pagkagadan kan saiyang ama kan 1912, siya an nagsalida bilang presidente kan  Prudential. Siya dagos-dagos nagkapot kan siring na katongdan sa Prudential sagkod na siya nagbutas kan 1922 huli sa kahelangan.  Siya sinanglean kan general solicitor nin Prudential asin akting na presidente na si Edward Dickinson Duffield, na haloy nang yaon sa kompanya poon pa kan 1906.

Toltolan

Kategorya:Mga 1864 na kamundagan
Kategorya:Mga 1932 na kagadanan
Kategorya:Mga Tawong haleng Bernardsville, New Jersey
Kategorya:Mga Nagosyanteng haleng Newark, New Jersey
Kategorya:Mga Nagtapos sa Newark Academy
Kategorya:Mga Tauhan sa Prudential Financial